Nampala w’ababaka mu Palamenti ab’oludda oluwabula Gavumenti, Ibrahim Ssemuju Nganda agamba nti awakanya ne ssekuwakanya yenna ekyokuwa ababaka ssente okugenda mu bitundu gyebakiikirira okwebuuza ku bantu ku ky’ebbago lyetteeka eriggya ekkomo ku myaka gya Pulezidenti.
Ssemuju okuwakanya kino kizze oluvannyuma lwa Nampala w’ababaka mu Palamenti aba NRM, Ruth Nankabirwa okutegeeza nti Palamenti egenda kuwa ababaka ssente bagende batandike okukuba enkungaana nga beebuuza ku balonzi mu bitundu byebakiikirira ku ky’okuggya ekkomo ku myaka gy’omukulembeze w’eggwanga .
Agamba nti ababaka baweebwa ssente z’okukyalira ebitundu byebakiikirira emirundu ebiri mu mwezi, sso basaanye okukozesa akakisa kano okwebuuza ku bantu .
lug_Latn lug_Latn lug_Latn